Video: Só sing Dylan en Cash saam 50 jaar gelede‘n Skermskoot van ‘n video van Bob Dylan en Johnny Cash. Net mooi 50 jaar ná Bob Dylan en Johnny Cash se lied “Wanted Man” vir die eerste keer uitgereik is, het argivarisse van Dylan se musiek ŉ weergawe van die lied beskikbaar gestel waar die twee musieklegendes die liedjie vir die heel eerste keer saamsing. Die twee ikone slaan dié lied vir die eerste keer op die opname in die ateljee met ŉ gesukkel en ŉ tikkie improvisasie aanmekaar. Aanhangers kan ook die stem van June Carter Cash aan die begin van die opname hoor waar sy ŉ bietjie musiekkritiek aan die manne uitdeel. “Skat, ek wil nou nie jou gedagtegang onderbreek nie, maar maak seker dat Bob die melodie by daardie liedjie voeg, daardie “Wanted Man”… jy het die melodie vergeet,” het sy gesê. Volgens MSN News.com sal die weergawe van “Wanted Man” sal nou die heel eerste keer in November uitgereik word as deel van ŉ stel albums wat Dylan en Cash se musiek bevat in die albumreeks Travelin’ Thru 1967-1969: The Bootleg volume 15. Hierdie nuwe uitgawe van die Bootleg-reeks bevat ook opnamesessies van Dylan en Cash in ŉ Nashville-ateljee wat in Februarie 1969 opgeneem is waar die musikante musiek gemaak het saam met die rockabilly-ikoon Carl Perkins. Luister hier na die weergawe van “Wanted Man”: